《暮春怀诃林旧隐》
明代·梁岳

伊昔还山时，结庐依古寺。绕砌植松篁，环轩披薜荔。

春色入虞园，四顾罗苍翠。石池湛碧空，水暖游鳞戏。

闭户谢嚣尘，逍遥忘俗虑。颇谐静者心，稍适幽栖志。

一朝谒承明，射策不得意。薄宦系微躯，欲返焉能至。

新恩讵易酬，旧业忽如弃。伫想春风深，落花应满地。

作者简介：梁岳，饶平人。明神宗万历三十七年（一六〇九）贡生，官兴化教授。事见清光绪《饶平县志》卷七。